Diskues deke era echo publiko ke iva aresivir el Premio Nobel, Karman amostro entereso en demandar ala komunita internasionala i espesialmente al Konsejo de Sekuritad de las Nasyones Unidas para kitar a Saleh del governo i yevarlo a un djuzgo internasional. Ella bushko ke las Nasyones Unidas no tentaran pedronar a Saleh. El Konsejo de Sekuritad voto 15-0 el 21 de Oktobre en la resoluzion 2014 ke ""kondena kon huersa"" la violensia del governo en las protestas, ma endemas apoyava la idea del Konsejo de Kooperasion del Golfo ke iva a deshar a Saleh libbero si renunsiava. Karman kestiono la dechizion, propozando ke seya yevago a un djuzgo en el Djuzgo Internasional. Karman avlo kon la Sekretaria de Estado de los Estados Unidos, Hillary Rodham Clinton el 28 de Oktobre, i Clinton disho ke ""Estados Unidos apoya la transizion demokratika en Teman i los diritos umanos de ombres i mujeres para eskojer los sus lideres i avenires"" Karman dio una repuesta en los djurnales de Teman, diziendo ke ""en Teman, diskues de mueve mezes de protestas, ainda no vemos ke Obama tenga entereso en la djente ke buska demokrasia en Teman, ma da alternativas a Saleh"". Saleh asinyo el plan del Konsejo de Kooperasion del Golfo el 23 de Novembre de 2001 en Riyadh, Saudia. Saleh dava los sus puederes al vise-prezidente Abd al-Rab Mansur al-Hadi para el empesijo de una transizion politika.